**ROMÂNIA (nu produce efecte juridice)\*  
JUDEȚUL MUREȘ  
DIRECȚIA DE ASISTENȚĂ SOCIALĂ TÂRGU MUREȘ**

**Iniţiator,**

**PRIMAR**

**SOÓS ZOLTÁN**

**REFERAT DE APROBARE**

**privind încetarea acordării sporului pentru condiții periculoase și vătămătoare de muncă acordat îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș**

Având în vedere:

* Prevederile Anexei 9, din HG 153/2018, pentru aprobarea Regulamentului-cadru privind stabilirea locurilor de muncă, a categoriilor de personal, a mărimii concrete a sporului pentru condiții de muncă prevăzut în anexa nr. II la Legea-cadru nr. 153/2017 privind salarizarea personalului plătit din fonduri publice, precum și a condiţiilor de acordare a acestuia, pentru familia ocupaţională de funcţii bugetare "Sănătate şi asistenţă socială"
* Expirării buletinului de expertizare a locului de muncă pentru îngrijitorii la domiciliu din cadrul Direcției de Asistență Socială Târgu Mureș și astfel Dispoziția de aplicare nr. 1022/30.08.2022 își pierde în acest fel fundamentul.
* Îngrijitorii la domiciliu ai persoanelor vârstnice din cadrul Direcției de Asistență Socială Târgu Mureș sunt încadrați pe anexa II - Sănătate și Asistență socială din Legea-cadru nr. 153/2017 privind salarizarea personalului plătit din fonduri publice, la fel ca și personalul de la Căminul pentru persoane vârstnice Târgu Mureș, serviciu social preluat în subordinea Direcției de Asistență Socială Târgu Mureș începând cu 1 ianuarie 2025 și care beneficiază de sporul pentru condiții deosebite în conformitate cu prevederile anexei II, art. 14 lit. e) din Legea-cadru nr. 153/2017: *(1) În unităţile de asistenţă socială/centre cu sau fără cazare, în raport cu condiţiile în care se desfăşoară activitatea, pot fi acordate, cu respectarea prevederilor legale, următoarele categorii de sporuri: e) pentru activităţi care se desfăşoară în condiţii deosebite, cum ar fi stres sau risc, un spor de până la 15% din salariul de bază, corespunzător timpului lucrat la locurile de muncă respective;*

Propunem încetarea acordării sporului pentru condiții periculoase și vătămătoare pentru îngrijitorii la domiciliu ai persoanelor vârstnice din cadrul Direcției de Asistență Socială Târgu Mureș, vizând aducerea la același nivel în ceea ce privește acordarea sporului pentru personalul încadrat pe anexa II din Legea-cadru nr. 153/2017 privind salarizarea personalului plătit din fonduri publice.

Față de cele prezentate, supunem aprobării Consiliului Local al municipiului Târgu Mureș următorul proiect de hotărâre privind încetarea acordării sporului pentru condiții periculoase și vătămătoare de muncă acordat îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș și constatarea încetării aplicabilității HCL nr. 171/2025.

**Director Executiv,  
Andreia Moraru**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Inițiator PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind încetarea acordării sporului pentru condiții periculoase și vătămătoare de muncă acordat îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș**

***Consiliul Local al Municipiului Târgu Mureș, întrunit în ședință ordinară de lucru,***

**Având în vedere:**

* Referatul de aprobare nr. ................................ inițiat de Primar prin Direcția de Asistență Socială Târgu Mureș privind încetarea sporului pentru condiții periculoase și vătămătoare de muncă acordat îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș.
* Raportul Comisiilor de specialitate al Consiliului local municipal Târgu Mureș;
* Raportul de specialitate nr. …….. al Direcției juridice contencios administrativ și administrație publică locală;

**În conformitate cu:**

* anexa II , art. 14 lit. e) din Legea-cadru 153/2017, privind salarizarea personalului plătit din fonduri publice
* anexa 9 , din HG 153/2018, pentru aprobarea Regulamentului-cadru privind stabilirea locurilor de muncă, a categoriilor de personal, a mărimii concrete a sporului pentru condiţii de muncă prevăzut în anexa nr. II la Legea-cadru nr. 153/2017 privind salarizarea personalului plătit din fonduri publice, precum şi a condiţiilor de acordare a acestuia, pentru familia ocupaţională de funcţii bugetare "Sănătate şi asistenţă socială"
* **În temeiul** art. 129 alin. (1), alin. (12), art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1.** Se aprobă încetarea acordării sporului pentru condiții periculoase și vătămătoare de muncă acordat îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș.

**Art. 2.** La data intrării în vigoare a prezentei hotărâri, Hotărârea Consiliului Local nr. 171/31.07.2025 privind acordarea unui spor în sumă de 300 lei brut lunar pentru condiții periculoase sau vătămătoare de muncă îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș își încetează aplicabilitatea.

**Art. 3.** În scopul aplicării prevederilor prezentei hotărâri, Direcția de Asistență Socială Târgu Mureș va întreprinde toate demersurile necesare, în limitele competențelor legale conferite.

**Art. 4.** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.** Prezenta hotărâre se comunică Direcției de Asistență Socială Târgu Mureș.

**Viză de legalitate**

**Secretarul General al Municipiului Târgu Mureș,**

**Bordi Kinga**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**